Sensational Sentinel | LekkeSlaap
Vanaf R1 165 per nag (plek vir 4)
Sensational Sentinel is 'n moderne ateljeewoonstel in Kaapstad wat slaapplek aan 4 gaste bied, en dit spog met pragtige uitsigte op Tafelberg en Duiwelspiek.
Die woonstel het 1 slaapkamer met 'n koningingrootte-bed en badkamer met 'n stort. Daar is 'n dubbel-uittrekslaapbank in die sitarea vir 2 volwassenes of 2 kinders.
Die oopplan-kombuis is toegerus met 'n stoof en oond, mikrogolfoond, yskas, tee- en koffiemaakgeriewe en 'n etenstafel. Die sitarea het 'n TV met DStv en WiFi is beskikbaar. 'n Daaglikse skoonmaakdiens is teen 'n addisionele koste beskikbaar op versoek. Skoonmaakdienste vir besprekings wat langer as 1 week duur is op versoek beskikbaar.
Die kompleks het 'n gedeeltelike onderdakswembad op die 11de verdieping, asook 24 uur-sekuriteit met toegangsbeheer.
Daar is 'n MyCiti-bushalte 'n klipgooi van die woonstel af wat toegang tot die V&A Waterfront, KIKS, Tafelberg, Kampsbaai, Clifton en Houtbaai bied. Verskeie restaurante, kroeë en winkels is ook stapafstand vanaf Sensational Sentinel.